als_Latn dik_Latn sag_Latn
Siç dihet, prej më shumë se tre ditësh, sytë e gjithë korçarëve janë kthyer te kapiteni Bledi Shkëmbi, që vijon të jetë i dëmtuar pas atij problemi që pati në kavilje. Edhe dje në ditën e tretë të dëmtimit, lideri i korçarëve ka vijuar ushtrime të lehta dhe është marrë me fazën e terapisë. Edhe pse shpresat janë të pakta që Shkëmbi të jetë në fushë ditën e mërkurë, të gjithë besojnë se do t’ia dalë, ndërkohë që trajneri Josa beson më shumë se të gjithë që Shkëmbi do të sakrifikojë aq më shumë në një ndeshje si kjo, kaq e rëndësishme, ku siç dihet objektivi i kampionëve tashmë është fitimi i Kupës së Shqipërisë, pasi për çështjen e kampionatit ai thuajse është mbyllur. Edhe pse nuk do të vijojë të stërvitet me grupin, madje edhe sot e nesër, sërish Shkëmbi mesditën e sotme është mësuar se do të udhëtojë me skuadrën e tij drejt Durrësit, duke shpresuar që të mërkurën e ardhshme të jetë në fushë qysh nga minuta e parë. Vetë kapiteni pohon që do të jetë, paçka se vijon të ketë dhimbje, por kjo mbetet të konfirmohet në ditët në vazhdim dhe një burim thekson se deri të mërkurën, Bledi do të stërvitet në mënyrë individuale, por që atë ditë do të veshë shiritin e kapitenit për të qenë në fushë nga minuta e parë.
Shkëmbi vijon stërvitje të diferencuar, udhëton me ekipin0
Share.
als_Latn als_Latn eng_Latn